Nr. 14.470/22.07.2025

**RAPORT DE SPECIALITATE**

la proiectul de hotărâre privind aprobarea depunerii proiectului ***,,Centrală electrică fotovoltaică SPAP Sătmărel”***, în cadrul Fondului pentru Modernizare – Program cheie 1, Apel II, a cofinanțării proiectului și a acoperirii contravalorii cheltuielilor altele decât cele eligibile.

Apaserv Satu Mare S.A. intenţionează să depună spre finanţare un proiect privind realizarea de capacităţi noi de producere de energie electrică din sursă regenerabilă solară, la SPAP Sătmărel (Stația de pompare apă potabilă Sătmărel), situat in cartier Sătmărel – municipiul Satu Mare, CF 189642 Satu Mare, în cadrul Fondului pentru Modernizare, Programul -cheie 1 : Surse regenerabile de energie și stocarea energiei – Apel II.

Scopul proiectului îl reprezintă creșterea ponderii producției energiei electrice din surse regenerabile (energie eoliană/energie solară), prin forțe proprii și în vederea consumului propriu, pentru a beneficia de economii de cost legate de consumul de energie electrică din rețea, susținerea unei economii cu emisii scăzute de carbon și asigurarea capacității tehnice pentru implementarea investițiilor.

Prin acest proiect se va realiza producerea energiei electrice cu panouri fotovoltaice amplasate pe sol pentru SPAP Sătmărel. Centrala electrică fotovoltaică va avea capacitatea de 27,00 kW, fiind compusă din 54 de panouri fotovoltaice de 500W, respective 1 invertoare (1x30 kW). Centrala electrică fotovoltaică va furniza energia electrică direct la parametri rețelei interioare, iar energia produsă se va utiliza direct pentru acoperirea consumului propriu, respectiv mai puțin de 30% din energia produsă anual poate fi livrată în rețea urmând să fie consumată ulterior.

Acest sistem de panouri fotovoltaice va produce in medie 30,76 MWh/an, iar în urma instalării centralei electrice fotovoltaice economia anuală de emisii de gaze cu efect de seră va fi de 18,82 tone CO2/an.

Procentul din producția totală de energie din surse regenerabile estimate a fi folosit pentru consumul propriu este de 100 %.

Valoarea totală prevăzută a investiției este 304.457,31 lei, din care TVA 48.610,83 lei (255.846,48 lei, fără TVA), din care, valoarea maximă eligibilă este de 183.556,28 lei fără TVA, iar diferența de 72.290,20 lei fără TVA reprezintă cheltuieli neeligibile aferente proiectului.

Având în vedere faptul că valoarea ajutorului de stat solicitat pe MW instalat pentru capacitățile instalate de până la 5 MW inclusive este de maxim 450.000 Euro/MW, și reprezintă criteriu de evaluare tehnico-economică de finațare, se propune ca solicitarea ajutorului de stat solicitat de Apaserv Satu Mare S.A. să fie de 440.000 Euro/MW. Valoarea totală prevăzută a investiției este 304.457,31 lei, din care TVA 48.610,83 lei (255.846,48 lei, fără TVA), din care, valoarea maximă eligibilă este de 183.556,28 lei fără TVA, iar diferența de 72.290,20lei fără TVA reprezintă cheltuieli neeligibile aferente proiectului.

Ajutorul de stat solicitat de Apaserv Satu Mare S.A. va fi de 440.000 Euro/MW respectiv 59.148,59 lei fără TVA.

Conform ghidului de finantare si studiului de fezabilitate depus, indicatorii obligatorii la nivel de proiect sunt:

|  |  |  |  |
| --- | --- | --- | --- |
| **ID** | **Indicatori obligatorii la nivel de proiect** | **UM** | **Valoare** |
| Indicator I.1- realizare | Capacitate nou instalată de producere a energiei din surse regenerabile eolian,solar sau hidro | MW | 0,027 |
| Indicator I.2- rezultat | Reducerea gazelor cu efect de seră: (Scăderea anuală estimată a gazelor cu efect de seră) | Echivalent tone de CO2/an | 18,82 |
| Indicator I.3- rezultat | Producția medie de energie din surse regenerabile | MWh/an | 30,76 |
| Indicator I.4- rezultat | Producția totală de energie din surse regenerabile pentru perioada de referință | MWh | 615,12 |
| Indicator I.5- rezultat | Procentul din producția totală de energie din surse regenerabile estimat a fi folosit pentru consumul propriu (\*) | %(\*) | 70,08 % |
| Indicator I.6- rezultat | Factorul de capacitate al centralei electrice | % | 13,00 % |

În vederea implementării proiectului, Apaserv Satu Mare S.A. trebuie să se angajeze să finanţeze toate cheltuielile neeligibile aferente proiectului și partea de contribuție proprie.

Sumele de cofinanțat și cele neeligibile conform proiectului vor fi asigurate din alte surse proprii Apaserv Satu Mare - Fondul I.I.D., cheltuielile cofinanţate urmând a fi recuperate în baza cererilor de rambursare, întocmite de către Apaserv Satu Mare S.A.

Data limită de depunere a ofertelor în cadrul procedurii de ofertare concurențială pe platforma electronica dedicate FM MySMIS 2021, împreună cu toate documentele suport solicitate, este **22 august 2025, ora 17,00**.

Ținând cont de cele prezentate mai sus, proiectul de hotărâre se înaintează cu propunere de aprobare.

Director General, Director Tehnic,

dr.ing. Leitner Ioan dr.ing.Matuz Bela Tiberiu